తిరువూరు
తిరువూరు, ఆంధ్ర ప్రదేశ్ రాష్ట్రములోని కృష్ణా జిల్లా లోని జనగణన పట్టణం. పిన్ కోడ్: 521 235., ఎస్.టి.డి.కోడ్ = 08673.
శ్రీ కృష్ణదేవరాయలు 1540 లో కొండపల్లి జైత్రయాత్రకి వెలుతూ దీన్ని దర్శించారు.
నాలుగు శతాబ్దాలకు పూర్వం, ప్రస్తుత తిరువూరు, "లక్ష్మీపురం" అనే వ్యవహారనామంతో కొనసాగేది. రావు బహద్దూరు జమీందారుల పాలనలో ఉండేది. అప్పట్లో, అన్నాజీరావు దంపతులు, తిరుపతి పుణ్యక్షేత్రానికి ఎడ్లబండిపై ప్రయాణం చేసి స్వామివారిని దర్శించుకున్నారు. దేవాలయ అర్చకుడు, 16 కళలలో ప్రాణప్రతిష్ఠ చేసిన శఠగోపాన్ని వీరికి అందించారు. శఠగోపంతో తిరిగి వచ్చిన దంపతులు, తమ ఇంటిప్రక్క స్థలంలో, ఆలయాన్ని నిర్మించారు. శ్రీపతి, తిరుపతి నుండి రావటం వలన, "తిరు" అనీ, ఊరూరా శఠగోపం పూజలందుకోవడం వలన "వూరు" అనీ, వెరసి, "తిరువూరు"గా నామకరణం చేశారు. దీనితో, నాటి లక్ష్మీపురం, నేడు, "తిరువూరు" పేర కొనసాగుచున్నది. [2]
ఇది విజయవాడ నగరమునకు 74 కి.మీ ల దూర౦లొ ఉంది.ఇది దాని చుట్టు పక్కల వున్న 51 గ్రామాలకు ప్రధాన వ్యాపార కేంద్రము.సముద్రమట్టానికి 73 మీ.ఎత్తు Time zone: IST (UTC+5:30).
తిరువాన్మియూరు మరుందీశ్వరాలయము
తిరువాన్మియూరు మరుందీశ్వరాలయము భారతదేశ తమిళనాడు రాష్ట్ర రాజధానియైన చెన్నై నగర శివారులోని తిరువాన్మియూరియందు గలదు. ఈ ఆలయపు సంస్కృత పేరు ఔషధీశ్వరాలయము. ఔషధము అనగా మందు. మందును అరవ భాషయందు "మరుందు" అందురు. కావున ఔషధీశ్వరాలయమును మరుందీశ్వరాలయము అని వ్యవహరింతురు. ఈ ఆలయపు మూలవిరాట్టైన శివుడు పశ్చిమాభిముఖుడై ఉండును. అమ్మవారైన త్రిపురసుందరికిని వినాయకును సుబ్రహ్మణ్యునకును ప్రత్యేక సన్నిధులు గలవు. ఆలయ ముందు భాగములో విశాలమైన పుష్కరిణి గలదు.ఆలయ మొత్త వైశాల్యము ఒక ఎకరా.